ויקטור בבריקו

ויקטור בבריקו (נולד ב-9 בנובמבר 1963) הוא בנקאי, נדבן ואיש ציבור בלארוסי.

חיים וקריירה 
הוא נולד ב-9 בנובמבר 1963 במינסק. בשנת 1981 סיים את בית ספר תיכון מספר 92 במינסק. בשנת 1988 סיים את לימודיו בפקולטה למכניקה ומתמטיקה של אוניברסיטת בלארוס ובשנת 1995 את האקדמיה למינהל ציבורי בחסות קבינט השרים של הרפובליקה של בלארוס. חמש שנים אחר כך סיים קורסים לתואר שני באוניברסיטה הכלכלית של בלארוס.

בבריקו עובד במערכת הבנקאית בבלארוס מאז יולי 1995. ביולי 2000 מונה ליו"ר מועצת המנהלים של בלגזפרום בנק. ב-12 במאי 2020 התפטר מרצונו מתפקיד יו"ר מועצת המנהלים של בלגזפרומבנק והצהיר על כוונתו להשתתף בבחירות לנשיאות בלארוס 2020.

ב-19 ביוני 2020 עוכב על ידי הרשויות. על פי החשד, המעצר נועד למנוע ממנו מלהתמודד לנשיאות.

נדבן 
ויקטור תמך בהחזרת יצירות אמנות ייחודיות לבלארוס והעניק חסות לאירועי אמנות שונים.

דעת קהל 
על פי סקרי אינטרנט לא רשמיים, יותר ממחצית מהנשאלים, או כמחציתם, מוכנים לתמוך בו בבחירות לנשיאות.

חיים אישיים

משפחה 
אשתו מרינה מתה ב-15 באוגוסט 2017. ילדים: הבן אדוארד, איש עסקים, מייסד פלטפורמת מימון ההמונים Ulej, מייסד שותף של הפלטפורמה MolaMola; הבת מריה, גרה באוסטרליה.

קישורים חיצוניים

הערות שוליים 

מינסק: אישים
פוליטיקאים בלארוסים
אנשי עסקים בלארוסים
בנקאים
בוגרי אוניברסיטאות ומכללות
בלארוסים שנולדו ב-1963